《入岨寻洗耳庵二首 其二》
明代·区怀瑞

松风洗烟无不尔，藓花纷纷委云紫。欲呼石上古先生，为问何年冷香此。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。